कार्यशाला: साक्षरता से भ्रष्टाचार कम होगा, बेरोजगारी होगी दूर
जिला स्तरीय साक्षर भारत उन्मुखीकरण कार्यशाला में मुख्य अतिथि एवं विधायक प्रतिनिधि अशोक सिंह बामोरा ने कहा कि साक्षरता से ही भ्रष्टाचार और बेरोजगारी दूर होगी। उन्होंने जिला पंचायत सभाकक्ष में आयोजित कार्यक्रम में प्रेरकों से कहा कि नवसाक्षरों को इस प्रकार की ट्रेनिंग दें, जिससे हमारा जिला पूर्ण साक्षर हो जाए।
अध्यक्षता कर रहें जिला परियोजना समन्वयक एचपी कुर्मी और भोपाल से आए रिसोर्स पर्सन इम्तियाज खान ने योजना के बारे में जानकारियां दी। प्रौढ़ शिक्षा अधिकारी सुधीर तिवारी ने प्रतिवेदन में बताया कि साक्षर भारत योजना के अंतर्गत बुनियादी शिक्षा के साथ-साथ कौशल विकास प्रशिक्षण कार्यक्रम भी जिले में संचालित किया जा रहा है। इससे हमारे नवसाक्षर जिनमें अधिकांश महिलाएं हैं, अपने स्वयं के गृह उद्योग के माध्यम से अपनी आजीविका चलाने धन उपार्जित कर सकती हैं। वक्ताओं ने कहा कि कैशलेश लेन-देन से टैक्स चोरी रोकी जा सकती है यदि हमारे प्रेरक साक्षरता कक्षाओं में पढ़ाई के साथ-साथ नवसाक्षरों को कैश लेश लेन-देन के लिए भी प्रेरित करेंगे तो प्रधानमंत्री की मंशा के अनुरूप हम देश के विकास में भागीदार बनेंगे। 19 मार्च को होने वाली परीक्षा में प्रेरक और जन अभियान परिषद के कार्यकर्ता अधिक से अधिक व्यक्तियों को परीक्षा में शामिल कराएं। ताकि जिले में साक्षरता का प्रतिशत बढ़ सके। महिलाओं तथा पुरूषों के बीच साक्षरता गेप में कमी आ सके। कार्यक्रम प्रधानाध्यापक स्वर्णलता कुमार ने संचालित किया।
hin_Deva hin_Deva hin_Deva